**A büntetés-végrehajtás országos parancsnokának  
81/2015. (XI. 12.) OP**

***szakutasítása***

***a személyi állomány rekreációs programjának szervezéséről és végrehajtásáról***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján – figyelemmel az egyes rendvédelmi szervek hivatásos állományú tagjai egészségi, pszichikai és fizikai alkalmasságáról, közalkalmazottai és köztisztviselői munkaköri egészségi alkalmasságáról, a szolgálat-, illetve keresőképtelenség megállapításáról, valamint az egészségügyi alapellátásról szóló 57/2009. (X. 30.) IRM–ÖM–PTNM együttes rendeletben foglaltakra a személyi állomány egészségi állapotának, fizikai és mentális teljesítőképességének megőrzése, fejlesztése érdekében a következő szakutasítást adom ki.

**I.**

**A szakutasítás hatálya**

1. A szakutasítás hatálya a Büntetés-végrehajtás Országos Parancsnoksága (a továbbiakban: BvOP) a büntetés-végrehajtási intézetek, intézmények és a fogvatartottak foglalkoztatását végző gazdasági társaságok (a továbbiakban: bv. szerv) hivatásos, közalkalmazotti és kormányzati szolgálati jogviszonyban álló tagjaira (továbbiakban: személyi állomány) terjed ki.

**II.**

**A rekreációs program szervezése és végrehajtása**

1. A személyi állomány rekreációs programja (a továbbiakban: program) végrehajtásának helyszíne a Büntetés-végrehajtási Szervezet Oktatási, Továbbképzési és Rehabilitációs Központja (a továbbiakban: BvOTRK).
2. A programot tárgyévben minimum öt, maximum tíz munkanap időtartamban, január 1. és december 31. között kell végrehajtani.
3. A programban résztvevők létszáma – a teljes személyi állomány vonatkozásában –minimum 240 fő/év.
4. A személyi állomány éves rekreációs programját, úgy mint:

* a program részletes tematikáját,
* a tervezett létszámot, időpontokat, csoportlétszámokat, illetve
* a program részletes költségvetésének tervezetét tartalmazó javaslatot a BvOTRK igazgatója tárgyévet megelőző év november 20-áig a Humán Szolgálaton keresztül az országos parancsnok részére írásban, jóváhagyásra felterjeszti.

1. A program végrehajtásának anyagi fedezetét a BvOTRK az éves költségvetésében a hatályos normák figyelembevételével tervezi.

1. A programra az alábbi kritériumoknak megfelelő személyi állományú tag jelentkezhet:

* legalább három év büntetés végrehajtási szervezetnél eltöltött hivatásos, közalkalmazotti vagy kormányzati szolgálati jogviszony,
* nem áll fegyelmi vagy büntető eljárás hatálya alatt,
* a programon történő önkéntes részvételét az állományilletékes parancsnok támogatja, illetve
* az elmúlt három évben nem vett részt a programban.

1. A Humán Szolgálat a programra jelentkező személyek névjegyzékét, a résztvevők és a csoportok beosztását, tárgyévet megelőző év december 31-éig elkészíti.
2. A sikeresen pályázók számára, a program helyszínére történő oda és visszautazásáról, a program idejére szóló szolgálatteljesítés alóli mentesítő okmányok elkészítéséről a munkáltató jogkör gyakorlója intézkedik.
3. A program ideje alatt a résztvevők számára a BvOTRK térítésmentesen napi háromszori étkezést és szállást biztosít.
4. A programban résztvevő számára 12 továbbképzési pont kerül jóváírásra, amelynek nyilvántartásáért és rögzítéséért a Humán Szolgálat a felelős.

**III. Záró rendelkezések**

1. Ez a szakutasítás 2015. november 16-án lép hatályba.
2. Hatályát veszti a büntetés-végrehajtási szervezethivatásos és közalkalmazotti állományú dolgozói számára biztosított rekreációs programról szóló 1-1/56/2000. (IK. Bv. Mell. 10.) OP intézkedés.

**Csóti András bv. altábornagy**